Ramses Wissa Wassef

Ramses Wissa Wassef (1911–1974) alikuwa msanifu majengo wa Misri na profesa wa sanaa na usanifu majengo katika Chuo cha Sanaa Nzuri (College of Fine Arts) mjini Kairo. Pia alikuwa mwanzilishi wa Kituo cha Sanaa cha Ramses Wissa Wassef.Egyptvoyager.com, Wissa Wassef Arts Center Bio

 Wasifu 
Ramses Wissa Wassef alizaliwa mjini Kairo katika familia ya Wakopti. Baba yake alikuwa wakili, kiongozi wa harakati za utaifa wa Misri, na mfadhili wa sanaa aliyesaidia kukuza maendeleo ya sanaa nchini Misri. Baada ya kumaliza elimu ya sekondari, Wassef alitamani kuwa mchongaji, lakini baadaye alibadilisha uamuzi wake na kwenda kusomea usanifu majengo nchini Ufaransa katika École des Beaux-Arts de Paris.

Mradi wake wa tasnifu ulioitwa “Nyumba ya Mfinyanzi katika Cairo ya Kale” ulipata tuzo ya kwanza mwaka 1935. Alikuwa na shauku kubwa juu ya uzuri wa umbo, na aliamini kwamba “haiwezekani kutenganisha uzuri na matumizi, umbo na nyenzo, kazi na dhima yake, wala binadamu na sanaa yake ya ubunifu.

Baada ya kifo cha Wassef, familia yake ilitoa michoro yake ya awali ya usanifu majengo kama mchango kwa Maktaba ya Vitabu Adimu na Makusanyo Maalum katika Chuo Kikuu cha Marekani cha Cairo (American University in Cairo).

 Marejeo 

Jamii:Waliozaliwa 1911
Jamii:Waliofariki 1974
Jamii:Wasanifu majengo wa Misri
Jamii:Wakopti